MADONAS NOVADA PAŠVALDĪBA

**ANDREJA EGLĪŠA ĻAUDONAS PAMATSKOLA**

Reģ.Nr. 40900007078

Adrese Skolas iela 2, Ļaudona, Ļaudonas pagasts, Madonas novads, LV-4862

Tālrunis 26532395, e-pasts laudonasskola@madona.edu.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

APSTIPRINĀTI

Ar Andreja Eglīša

Ļaudonas pamatskolas direktora

2024.gada 2.septembra rīkojumu Nr. 1-8/24/8

**IEKŠĒJIE NOTEIKUMI**

Madonas novada Ļaudonas pagastā

02.09.2024. Nr. 1-3.1/24/4

**Andreja Eglīša Ļaudonas pamatskolas**

**izglītojamo mācību sasniegumu vērtēšanas kārtība**

*Izdoti saskaņā ar Vispārējās izglītības likuma 10.panta trešās daļas 2.punktu, Ministru kabineta 2018.gada 27.novembra noteikumu Nr.747 “Noteikumi par valsts pamatizglītības standartu un pamatizglītības programmu paraugiem”, Grozījumi Ministru kabineta 2018. gada 27. novembra noteikumos Nr. 747 "Noteikumi par valsts pamatizglītības standartu un pamatizglītības programmu paraugiem", Izglītības likumi 14. panta 19. Punktu un Vispārējās izglītības likuma 4. panta 11., 11.1 un 13.punktu un 30. panta septīto daļu.*

**I.Vispārīgie noteikumi**

1. Iekšējie noteikumi nosaka *Andreja Eglīša Ļaudonas pamatskolas* (turpmāk – Skola) izglītojamo mācību sasniegumu vērtēšanas kārtību un organizāciju Skolā, nodrošinot izglītojamo snieguma vērtēšanas kvalitāti atbilstoši normatīvo aktu prasībām.

2. Izglītojamo mācību sasniegumu vērtēšanas mērķis ir:

2.1. veidot vienotu pieeju vērtēšanai kā integrētai izglītības procesa sastāvdaļai Skolā;

2.2. iegūt objektīvu un profesionālu izglītojamo kompetenču (zināšanu, prasmju, attieksmju) un paveiktā darba līmeņa konkrētā tēmā un laikā konkrētā mācību priekšmetā snieguma raksturojumu;

2.3. iegūt iespējami precīzu atgriezenisko saiti un informāciju, lai varētu uzlabot mācīšanu un mācīšanos.

3. Izglītojamo mācību sasniegumu vērtēšanas uzdevumi:

3.1. sekmēt izglītojamo atbildību par sasniedzamo rezultātu mācību procesā;

3.2. sniegt pedagogam informāciju par mācīšanas kvalitāti un tās nepieciešamajiem uzlabojumiem;

3.3. veicināt regulāru atgriezenisko saiti par izglītojamo sasniedzamajiem rezultātiem un mācīšanos;

3.4. izvērtēt katra izglītojamā mācību snieguma un izaugsmes dinamiku;

3.5. veicināt pedagogu, izglītojamo un vecāku sadarbību.

4. Izglītības vērtēšanas pamatprincipus un kārtību, mācību sasniegumu vērtēšanas formas un metodiskos paņēmienus nosaka Ministru kabineta noteikumi *(*[*https://likumi.lv/ta/id/303768-noteikumi-par-valsts-pamatizglitibas-standartu-un-pamatizglitibas-programmu-paraugiem!visi\_nece\_2014\_2016.zip*](about:blank)*)*

5. Iekšējie noteikumi ir saistoši Skolas izglītojamajiem un pedagogiem.

6. Mācību sasniegumu vērtēšanas veidus, to apjomu, skaitu, izpildes laiku un vērtēšanas kritērijus nosaka mācību priekšmeta pedagogs, ievērojot Skolas īstenotās izglītības programmas, attiecīgā mācību priekšmeta programmu un šos noteikumus.

7. Skola aktualizē informāciju par izglītojamo mācību sasniegumu vērtēšanas kārtību Skolas tīmekļa vietnē vai citā izglītojamajiem, pedagogiem un izglītojamo vecākiem pieejamā veidā.

8. Vērtēšanas kārtībā lietotie termini:

8.1. diagnosticējošās vērtēšanas (DV) darbs- darbs, ko pedagogs savā mācību priekšmetā var izmantot gan mācību gada sākumā, gan mācību satura apguves procesā un organizēt, lai noteiktu izglītojamo mācīšanās vajadzības un plānotu turpmāko mācīšanās procesu;

8.2. formatīvās vērtēšanas (FV) darbs- darbs, kas ir nepārtraukta ikdienas mācību procesa sastāvdaļa un nodrošina izglītojamajam un pedagogam atgriezenisko saiti(AS) par izglītojamā tā brīža sniegumu attiecībā pret plānotajiem sasniedzamajiem rezultātiem (SR). Formatīvie vērtējumi neietekmē izglītojamā snieguma summatīvos vērtējumus (SV). Formatīvo vērtēšanu īsteno pedagogs, lai noteiktu izglītojamā mācīšanās vajadzības un sniegtu papildu atbalstu izglītojamajam, plānotu un uzlabotu mācīšanu; izglītotojamais, lai uzlabotu mācīšanos, patstāvīgi vērtētu savu un cita sniegumu;"

8.3. summatīvās vērtēšanas (SV) darbs- darbs, ko organizē mācīšanās posma (piemēram, temata, mācību gada, izglītības pakāpes) noslēgumā, lai novērtētu un dokumentētu skolēna mācīšanās rezultātu. Summatīvo vērtēšanu īsteno pedagogs, lai novērtētu un dokumentētu, kā skolēns ir apguvis plānoto sasniedzamo rezultātu mācīšanās posma noslēgumā; centrs, lai novērtētu un dokumentētu, kā skolēns apguvis šo noteikumu 8. punktā skolēnam noteiktos sasniedzamos rezultātus izglītības pakāpes noslēgumā.";

8.4. ierakstu “nv” (nav vērtējuma) izmanto, ja nav iespējams novērtēt uzdotā izpildi; ja izglītojamais nav piedalījies mācību stundā, kurā tika kārtots pedagoga noteiktais obligātais temata nobeiguma darbs, kurš izglītojamajam bija jāizpilda (apzīmējums- “n/nv”); noteiktajā laikā nav iesniedzis temata nobeiguma darbu; temata nobeiguma darbu nav veicis patstāvīgi, piemēram, ir iesniedzis cita autora darbu vai tā daļu (plaģiātu); temata nobeiguma darbā ir izmantojis cilvēka cieņu aizskarošu saturu vai izteikumus.

8.5. mācību sasniegumu novērtējums, kas izteikts procentos (%), parāda konkrētā sasniedzamā rezultāta izpildes apjomu;

8.6. snieguma līmeņa apraksts (SLA): “S/T/A/P” -,,sācis apgūt”-S; ,,turpina apgūt”-T; ,,apguvis”- A; ,,apguvis padziļināti”-P;

8.7. ieraksts “n”- nav piedalījies mācību stundā;

8.8.ieraksts “atb”-ja izglītojamais ir attaisnojoši atbrīvots no kāda mācību priekšmeta apguves;

8.9. ieraksts “m”, ja izglītojamais mācās attālināti (no mājām).

**II. Mācību sasniegumu vērtēšanas plānošana, organizēšana, paziņošana un apstrīdēšana**

9. Mācību gada sākumā mācību priekšmeta pedagogs iepazīstina izglītojamos ar mācību sasniegumu vērtēšanas veidiem, pārbaudes darbu skaitu, obligātumu, apjomu, katram darbam piešķirto svaru, izpildes laiku un noslēguma vērtējuma iegūšanas nosacījumiem.

10. Plāno izglītojamo mācību sasniegumu vērtēšanu atbilstoši mācību priekšmeta programmas temata (-u) SR.

11. SV darbu skaits ir ne mazāks kā tematu skaits attiecīgā mācību priekšmeta programmā.

12. Izglītojamajam obligāti ir jāpilda **visi** mācību plānā paredzētie SV darbi.

13. Pedagogi SV darbu norises laiku atspoguļo E-klases “Pārbaudes darbu plānotājā” mācību gada sākumā. SV darbus plāno līdz 15.maijam.

14. Katra mācību priekšmeta SV darbs jāveic plānotajā laikā. Izmaiņu gadījumos mācību priekšmeta pedagogs veic korekcijas ne vēlāk kā 2 nedēļas pirms darba norises, dzēšot iepriekšplānoto, norādot citu datumu, kā arī informējot skolēnus.

15. Piecas darba dienas pirms SV darba izpildes priekšmeta pedagogs E-klases žurnāla “Skolēna dienasgrāmatā” ievieto SV darba vērtēšanas kritērijus/ pārbaudāmās prasmes.

16. Ja izglītojamais nav piedalījies SV darbā, E-klases žurnālā veic ierakstu par stundas kavējumu un obligāti veicamā pārbaudes darba neizpildi (“n/nv”).

17. Vienā dienā klasei SV darbus sākumskolas posmā drīkst plānot ne vairāk kā vienā mācību priekšmetā, bet pamatskolas posmā- ne vairāk kā divos mācību priekšmetos.

18. Izliekot noslēguma (gada) vērtējumus, pedagogs ņem vērā visus gada laikā veiktos obligātos SV darbus. Katra ceturkšņa noslēgumā (pirms skolēnu brīvdienām) izliek starpvērtējumu, tam ir informatīvs raksturs.

19. FV veic mācību procesā, lai izglītojamais saņemtu atgriezenisko saiti par savu sniegumu un uzlabotu mācīšanos. Vērtējumu pedagogs izsaka mutiski, vai arī E-klases žurnālā tas tiek atzīmēts ar procentiem, norādot kritērijus. Skolēnu saņemtos FV fiksē ne vēlāk kā 3 darba dienu laikā. 1.-3.klasē izmanto SLA – S/T/A/P (skat.1.pielikums)

20. FV neietekmē SV. Saņemtie FV netiek laboti, tiem ir informatīvs raksturs.

21. Ja skolēns saņēmis FV mazāk par 33%, tad skolēnam, nosūtot uzaicinājumu skolēna dienasgrāmatā E-žurnālā, tiek piedāvātas mācīšanās konsultācijas.

22. Ja skolēns FV ir saņēmis “nv”, tad skolēnam ir pienākums obligāti iegūt vērtējumu. Lai iegūtu vērtējumu, skolēnam FV ir jāiegūst vismaz 1 punkts.

23. Minimālais FV dokumentētais skaits E- klases žurnālā:

|  |  |  |  |  |  |  |  |
| --- | --- | --- | --- | --- | --- | --- | --- |
| |  | | --- | | Stundu skaits nedēļā | | 1 | 2 | 3 | 4 | 5 | 6 |
| Vērtējumu skaits mēnesī | 1 | 1-2 | 2 | 2-3 | 3 | 3-4 |

24. Mācību satura SV darba rezultātus izglītojamajiem paziņo un vērtējumus ieliek E-klases žurnālā ne vēlāk kā septiņu darba dienu laikā pēc to izpildīšanas.

25. Izglītojamā mutvārdu darba vērtējums tiek fiksēts tajā paša dienā, kad notikusi mācību stunda, informējot izglītojamo par saņemto vērtējumu ne vēlāk kā nākamajā mācību stundā.

26. Pedagogs izglītojamā pēdējam kombinētajam nobeiguma vērtēšanas darbampiešķir 70% svaraattiecībā pret mācību gadā iegūto vērtējumu. Gadījumos, kad izglītojamais kombinētajā nobeiguma vērtēšanas darbā ir ieguvis zemāku vērtējumu, tiek atstāts iepriekš saņemtais mācību gada vērtējums.

27. Pedagogs rakstiska SV darba rezultātus analizē, pirms tam izsniedzot izglītojamajiem izlaboto pārbaudes darbu. Pēc vecāka vai izglītojamā likumiskā pārstāvja lūguma pedagogs nodrošina viņam iespēju klātienē iepazīties ar attiecīgā izglītojamā veikto temata nobeiguma pārbaudes darbu.

28. Pedagogs novērtētos izglītojamā pārbaudes darbus uzglabā līdz mācību gada beigām.

29. Ja izglītojamais nav piedalījies temata noslēguma pārbaudes darbā, tad ieteicams divu trīs nedēļu laikā SV darbu, saskaņojot ar pedagogu, nokārtot pedagoga individuālo konsultāciju laikā.

30. Vērtējumu mācību priekšmetā iegūst, aprēķinot temata nobeiguma pārbaudes darbu vidējo vērtējumu. Ja vidējais vērtējums aiz komata ir vismaz 0,7, tad vērtējumu noapaļo ar uzviju.

31. Ja mācību gada noslēgumā vērtējums mācību priekšmetā izšķiras vienas balles robežās, pedagogs piedāvā skolēnam iespēju demonstrēt sniegumu, veicot kombinētu pārbaudes darbu. Pedagogs izglītojamā pēdējam kombinētajam nobeiguma vērtēšanas darbampiešķir 70% svaraattiecībā pret mācību gadā iegūto vērtējumu. Gadījumos, kad izglītojamais kombinētajā nobeiguma vērtēšanas darbā ir ieguvis zemāku vērtējumu, tiek atstāts iepriekš saņemtais mācību gada vērtējums. Par pārbaudes darba laiku informē skolēnu ne vēlāk kā piecas dienas pirms darba norises.

32. Ja mācību gada noslēgumā skolēns izsaka vēlēšanos uzlabot vērtējumu, pedagogs piedāvā kombinētu pārbaudes darbu, kas ietver būtiskāko mācību gada sasniedzamo rezultātu pārbaudi mācību priekšmetā. Šajā darbā iegūtā vērtējuma svars ir 70 % pret iepriekš iegūto vērtējumu gadā.

33. Ja skolēns attaisnojošu iemeslu dēļ ir kavējis vairākus temata nobeiguma pārbaudes darbus priekšmetā, pedagogs, saskaņojot ar skolas direktora vietnieku, var veidot kombinētu pārbaudes darbu par vairākiem tematiem, pielāgojot šī darba svaru mācību priekšmetā.

34. Pedagogs var izmantot iegūtos mācīšanās pierādījumus un atbrīvot skolēnu no temata nobeiguma darba vai darba daļas izpildes sakarā ar skolēna piedalīšanos ārpusskolas pasākumos, kas saistīti ar konkrēto mācību priekšmetu un atspoguļo pierādījumus par mācību priekšmetā paredzēto sasniedzamo rezultātu apguvi.

35. Ja izglītojamais, kurš apgūst pamatizglītības programmu, mācību priekšmetā gadā ir ieguvis apzīmējumu “nv”, tad Skolas pedagoģiskās padomes sēdē tiek lemts par papildu mācību pasākumiem izglītojamajam un pēcpārbaudījumiem atbilstoši normatīvo aktu prasībām.

**IV. Noslēguma jautājumi**

36. Kārtība stājas spēkā ar 2024.gada 1.septembri.

37. Atzīt par spēku zaudējušus Andreja Eglīša Ļaudonas pamatskolas 2023.gada 30.augusta iekšējos noteikumus Nr.1-1.3/23/2 “Andreja Eglīša Ļaudonas pamatskolas izglītojamo mācību sasniegumu vērtēšanas kārtība”.

1. pielikums

**Snieguma līmeņu apraksts 1. –3. klašu skolēnu mācību sasniegumu vērtēšanai**

|  |  |  |  |  |  |
| --- | --- | --- | --- | --- | --- |
|  | Kritērijs | Sācis apgūt (S) | Turpina apgūt (T) | Apguvis (A) | Apguvis padziļināti (P) |
| 1. | Demonstrēto zināšanu, izpratnes, pamatprasmju mācību jomā, caurviju prasmju apjoms un kvalitāte | Skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka ir uzsākta plānotā sasniedzamā rezultāta apguve. | Skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka plānotais sasniedzamais rezultāts sasniegts daļēji un tas nav noturīgs. | Skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka plānotais sasniedzamais rezultāts sasniegts pilnībā un tas ir noturīgs. | Skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka plānotais sasniedzamais rezultāts sasniegts padziļināti un tas ir noturīgs. |
| 2. | Atbalsta nepieciešamība | Skolēnam nepieciešams atbalsts un regulāri pedagoga apstiprinājumi uzdevuma izpildei. | Skolēnam dažkārt nepieciešams pamudinājums, lai sekotu uzdevuma izpildei. | Skolēns uzdevumu izpilda patstāvīgi. | Skolēns uzdevumu izpilda patstāvīgi, spēj pamatot atbilstošās stratēģijas izvēli. |
| 3. | Spēja lietot apgūto tipveida vai nepazīstamā situācijā | Skolēns demonstrē sniegumu ar pedagoga atbalstu zināmā tipveida situācijā. | Skolēns demonstrē sniegumu pārsvarā patstāvīgi tipveida situācijā, atsevišķā gadījumā – arī mazāk zināmā situācijā, ja nepieciešams, izmanto atbalsta materiālus. | Skolēns demonstrē sniegumu gan zināmā tipveida situācijā, gan nepazīstamā situācijā. | Skolēns demonstrē sniegumu zināmā tipveida situācijā, nepazīstamā situācijā un starpdisciplinārā situācijā. |

2. pielikums.

**Mācību snieguma vērtēšanas veidi**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| DV  FV  SV | **Snieguma līmeņi**  **SL** | **S**  sācis apgūt | | | **T**  turpina apgūt | | **A**  apguvis | | | | **P**  apguvis padziļināti | |
| **Izziņas**  **līmenis** | **I līmenis**  **Virspusējā mācīšanās** | | | | | **II līmenis**  **Dziļā mācīšanās** | | | | **III līmenis**  **Radošā mācīšanās** | |
| **Izglītojamā**  **izziņas**  **process**  *(SOLO taksonomija)* | Viena veida zināšanas no ilglaicīgās atmiņas | | | Atceras vairākas  atšķirīgas zināšanas. | | **Pielietošana:** Mērķa sasniegšanai veic sērijveida procedūras (aprēķinus)  **Analizēšana:** Nosaka, kā daļas saistītas.  **Izpratne:** Konstruē jēgu  **Izvērtēšana:** Pārbauda kritiski, izvērtējot atbilstoši prasībām. | | | | **Radošums:** izveido jaunu sistēmu, kārtību ņemot vērā vairākas likumsakarības | |
|  | **Apguves līmeņi** | **Nepietiekams** | | | **Pietiekams** | | **Optimāls** | | | | **Augsts** | |
| DV  FV | **Procenti**  **1-100%** | **1-**  **10** | **11-**  **20** | **21-**  **32** | **33-**  **40** | **41-**  **55** | **56-**  **66** | **67-**  **76** | | **77-**  **86** | **87-**  **95** | **96-**  **100** |
| SV | **Balles**  **1-10** | **Ļoti, ļoti vāji** | **Ļoti**  **vāji** | **Vāji** | **Gandrīz**  **pietiekami** | **Pietiekami** | **Gandrīz**  **labi** | **Labi** | **Ļoti labi** | | **Teicami** | **Izcili** |
| **1** | **2** | **3** | **4** | **5** | **6** | **7** | **8** | | **9** | **10** |
| DV  FV  SV | **Izziņas**  (kognitīvie)  **līmeņi** | **I**  **Zināšanas** | | **II**  **Izpratne** | | **III**  **Pielietošana** | | **IV**  **Analīze** | | | **V**  **Sintēze** | **VI**  **Izvērtējums** |
| Izglītojamā  **sniegums** | Atceras faktus, pazīst lietas. | | Demonstrē informāciju sakarībās. | | Lieto jaunās situācijās, problēmjautājumu risināšanā. | | Sadala informāciju loģiskās daļās. | | | Saista sakarībās,  secina, izmanto avotus. | Spriež par kvalitāti, novērtē pēc kritērijiem. |
| **Izziņas darbības**  *(Blūma taksonomija)* | Izglītojamais veic vienpakāpju procedūru-atceras faktu, terminu, jēdzienu vai nolasa vienkāršu informāciju no diagrammas, tabulas vai attēla. | | | | Izmanto zināšanas, lai izskaidrotu fenomenu vai procesu, izvēlas piemērotu procedūru ar divām vai vairākām pakāpēm, sakārto vai attēlo datus, interpretē vienkāršas datu kopas vai diagrammas. | | | | | Analizē kompleksu informāciju, datus, apkopo vai novērtē pierādījumus, izvērtē izmantoto informāciju no dažādiem avotiem, izveido plānu vai darbības soļus, risina sarežģītas problēmas. | |
| **Reproduktīva darbība** | | | | | | | | | **Produktīva darbība** | |

Direktors                                                                                                            G.Lazda